**2. del raziskovalne naloge**

**V tem tednu boste raziskovali večje živali**

* spoznajo prilagoditve živali na okolje in odnose do drugih živali
* razume, da imajo živali razvite različne strukture za sprejemanje snovi iz okolja in njihovo prebavo, za dihanje, prenos snovi, izločanje odpadnih snovi, gibanje, zaznavanje, nadzor nad delovanjem telesa in razmnoževanje,
* ve, da se preko dihalnih površin izmenjujejo plini,
* razume pomen čutil in živčevja pri zaznavanju sprememb v okolju in odzivanju nanje,
* na primerih izbranih živalskih predstavnikov navaja podobnosti in razlike v osebnem razvoju živali

Opazovali boste **tri živali**, ki si jih izberete izmed naštetih v tabeli spodaj. Iz vsake skupine smeš izbrati samo eno.

|  |  |  |  |
| --- | --- | --- | --- |
| NEVRETENČARJI | DVOŽIVKE | PTIČI | SESALCI |
| Polž  Deževnik | Žaba  Močerad | Kokoš  Lastovica  Sinica  Ali katera druga ptica, ki jo poznaš | Krava  Konj  Ovca  Koza  Pes  Mačka, ……. |

**1. Opazovanje vedenja, opazovanje ponovi vsaj dvakrat. Zapišeš enkrat.**

* Kako se žival vede, ko je sama (tebe ne sme opaziti), glej bolj od daleč
* Kako se vede, ko se ji približaš
* Kako se vede v prisotnosti drugih živali. Potrpežljivo čakaj, da do take situacije pride.
* Opiši za vsako žival posebej v obliki tabele. Opis ni samo ena poved.
* 2t – dober opis, 1t površen opis, 0t – ni zapisa **X 3 živali** = 6t

|  |  |  |  |
| --- | --- | --- | --- |
|  | 1.žival | 2. žival | 3. žival |
| Opis vedenja, ko je sama |  |  |  |
| Ko opazi tebe |  |  |  |
| Ko opazi drugo žival |  |  |  |

* Opiši, kaj se je dogajalo z organskim sistemom gibal, ko si žival opazoval. (mišice, krila, noge, kosti,…) Bodi natančen pri opazovanju. Zapis nadaljuj kar v tabeli, dodaš eno vrstico.
* 2t – dober opis, 1t površen opis, 0t – ni zapisa **X 3 živali** = 6t
* Katera čutila ste videli, da so jih uporabljali, opiši svojo ugotovitev, kako so se ob tem vedli, da si vedel, da uporabljajo to čutilo.(oči, voh, sluh,….) Zapis nova vrstica v tabeli.
* 2t – dober opis, 1t površen opis, 0t – ni zapisa **X 3 živali** = 6
* Opazuj krovno tkivo. Če se ga lahko dotakneš, opiši kaj vse si občutil ob dotiku. Če ima žival dlako ali perje in si se je lahko dotaknil, primerjaj zgornji del in se pomikaj v notranjost. Opazuj krovno tkivo po celem telesu, kaj opaziš? Če se živali ne moreš dotakniti, poišči v zvezku in učbeniku opis njenega krovnega tkiva. Zapis nova vrstica v tabeli.
* 2t – dober opis, 1t površen opis, 0t – ni zapisa **X 3 živali** = 6t
* Opiši dihanje živali. Kako si ga ti opazil, kateri organ za dihanje ima. Nova vrstica v tabeli.
* 2t – dober opis, 1t površen opis, 0t – ni zapisa **X 3 živali** = 6t
* Za vse tri je skupna značilnost pomena dihanja, zato lahko samo pri eni napišeš zakaj je pomembno, da diha. Odgovor, zato da živi ni zadovoljiv. Zapis v tabelo.
* 2t – dober opis, 1t površen opis, 0t – ni zapisa
* Opazuj s čim se hrani. Napiši kaj jedo in kako pride do hrane, če imaš možnost opazovati zobe ali mletje hrane, opiši tudi to. Zapis v novo vrstico tabele.
* 2t – dober opis, 1t površen opis, 0t – ni zapisa **X 3 živali** = 6t
* Za vse tri je skupna značilnost pomena prehranjevanja. Kaj se dogaja s hrano v telesu, razloži. Zapis v tabelo, dovolj je samo pri eni živali.
* 2t – dober opis, 1t površen opis, 0t – ni zapisa
* Kako žival izloča snovi, kaj si opazil. Zapis v novo vrstico tabele.
* 2t – dober opis, 1t površen opis, 0t – ni zapisa **X 3 živali** = 6t
* Razmnoževanje. Ta opis napiši izven tabele. To nalogo lahko opraviš samo pri eni živali. Mogoče imaš možnost opazovanja mladičkov, njihovo vedenje. Opazuj vedenje samice do svojih mladičev. Če opazuješ gnezdo ptic, opazuj koliko časa v dnevu je samica v gnezdu. Kako se mladiči vedejo, ko samica prinese hrano. Tukaj ni enotnega navodila. Sam poskusi najti kaj zanimivega o razmnoževanju. Če ne najdeš ničesar o razmnoževanju pri živalih, ki si jih zgoraj izbral, lahko tokrat izbereš drugo, pri kateri to lahko opazuješ.
* 2t – dober opis, 1t površen opis, 0t – ni zapisa

V drugem delu lahko **zbereš 46 točk.** V prvem delu je bilo **37 točk**.

Kriterij ocenjevanja

|  |  |  |  |  |  |
| --- | --- | --- | --- | --- | --- |
| Ocena | 5 | 4 | 3 | 2 | 1 |
| Točke | 83 - 74 | 73 - 62 | 61 - 49 | 48 - 37 | 36 - 0 |